Zhantas/Cleaned-Kyrgyz_Wikipedia huggingface dataset:
Момунтаева Арзыкан Күмүшбековна

Арзыкан Күмүшбековна Момунтаева (Талас районунун Кызыл-Жар айылында 1951-жылы туулган) - акын.

1970-жылы Караколдогу педагогикалык окуу жайына, 1977-жылы В.В.Маяковский атындагы кыз-келиндер институтунун мектеп жашына чейинки балдарды тарбиялоо факультетине кирген.

Эмгек жолу Кара-Суу орто мектебинде 1970-жылы баштаган, 1971–1972-жж. Тоң райондук элге билим берүү борборунда усулчу, 1972-жылы Ленинполь райондук № 1 балдар бакчасынын башчысы, 1975–1976-жж. Кыргызтелефильмде кенже редактор, 1977–1980-жж. Ленинполь райондук билим берүү бөлүмүндө инспектор-усулчу, 1980–1989-жж. Талас облустук билим берүү бөлүмүндө инспектор-усулчу, 1989–2000-жж. Талас райондук «Тайкүлүк» балдар бакчасынын башчысы, 2001-жылдан «Талас облусунун демократиялык жана граждандык коому үчүн» коалициясынын өкүлү. Ошондой эле «Кыргыз Руху» гезитинин өз кабарчысы.

А.Момунтаева мектепте окуп жүргөн кезинде эле чыгармаларын «Кыргызстан пионери» гезитинде жарыялай баштаган. Биринчи поэтикалык жыйнагы «Кыял» деген ат менен 1981-жылы басылып чыккан. Чыгармалары жаштар альманахтарында жана гезит-журналдарда жарыяланып келген.
 
1985-жылдан Кыргызстан Жазуучулар союзунун мүчөсү.

А.Момунтаева Эл агартуунун отличниги, ЛКЖС БКнын Ардак грамотасы менен сыйланган.

ЖАРЫК КӨРГӨН КИТЕПТЕРИ 

Кыргыз тилинде:

Кыял: Поэтикалык жыйнак. – Ф.: Мектеп, 1981.

Кадам: Ырлар. – Ф.: Мектеп, 1987. – 17 б.

Нарбек молдо баяны: Документалдуу китеп. – Б., 2001.

Саясат сабырдуулук саптарында: Ырлар. – Б., 2005.

Категория:Кыргыз адабияты
Категория:Адабият
Категория:Кыргыз акындары
Категория:Акындар
Категория:Инсандар
Токтобай Мүлкүбатов

Мүлкүбатов Токтобай - жазуучу.

Токтобай Мүлкүбатов Токтогул районуна караштуу Кызыл-Суу айылында 1946-жылы 29-декабрда туулган.

1974-жылы СССРдин 50 жылдыгы атындагы КМУнун тарых факультетин бүтүргөн.

Эмгек ишмердүүлүгүн 1966-жылы Токтогул көчүп жүрүүчү механизацияланган колоннада жыгач уста болуп иштөөдөн баштаган, ошол эле мезгилде райондук «Учкун» гезити менен кызматташ болгон. 1974-жылдан «Советтик Кыргызстан» гезитинде кабарчы, 1981–1985-жж. бөлүм башчы болгон. 1977–1981-жж. «Ленинчил жаш» гезитинде редактордун орунбасары, 1985-жылдан Кыргыз ССРинин Мамбаскомунда басмаларды башкаруу начальниги болгон. 1986-жылдан Кыргызстан Жазуучулар Союзунун башкармалыгында чыгармачыл жаштар менен иштөө боюнча адабий консультант болуп эмгектенет. 1987–1990-жж. «Кыргызстан пионери» гезитинин башкы редактору, 1990–2000-жж. «Кыргыз – Эл» коомунун башкармасы, 2000-жылдан Борбордук Азия Адабият Академиясынын Президенти.

Чыгармалары басма-сөздө 1967-жылдан жарыяланып келет. Аңгемелер жана новеллалар жыйнагынын автору. Кыргыз элинин тарыхына, маданиятына тиешелүү очерктери, публицистикалык макалалары менен басмасөз беттеринде үзбөй жарыяланып келет.

 Жарык көргөн китептери 
 Кыргыз тилинде 
Биз эрте жетилдик: Новеллалар. – Ф.: Мектеп, 1978. – 39 б.
Ат жалын тарткандар: Повесттер, аңгемелер. – Ф.: Кыргызстан, 1981. – 176 б.
Багымдат: Аңгеме. – Ф.: 1981.

 Котормолору 
Ислам (шарияты). – Стамбул, 1994. – 209 б.
Гумилев Л.Н. Этногенез жана жердин био-чөйрөсү. – Б.: Кыргызстан-Сорос фонду, 1999. – 597 б.

 Колдонулган адабияттар 
Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011 ISBN 978-9967-26-379-6

Категория:Кыргыз Республикасынын жазуучулары
Категория:Кыргыз адабияты
Категория:Адабият
Категория:Кыргыз жазуучулары
Категория:ССРС жазуучулары
Категория:Инсандар
Наматбаев Сагын

Наматбаев Сагын (1933–2001) - жазуучу, котормочу, коомдук ишмер.

Сагын Наматбаев Москва районундагы Чоң-Арык кыштагында 1933-жылы 15-мартта туулган.
1948-жылы айылдагы жети жылдык мектепти, 1951-жылы Бишкектеги айтылуу № 5 орто мектепти аяктаган соң Кыргыз мамлекеттик университетинин тарых факультетине кирет.
Эмгек жолун Ош шаарындагы кыргыз орто мектебинде мугалим болуп иштөө менен баштаган.
С.Наматбаевдин алгачкы макалалары, ырлары 1949-жылдан тартып республикалык, облустук гезит, журналдарга чыга баштайт. 
1965-жылы «Эки дүйнө – эки жаштык» деген алгачкы китеби жарык көргөн.
Ал В.Шукшиндин, каракалпак эл жазуучусу Т.Кайипбергеновдун, азербайжан Р.Ибрагимбековдун, Ю.Боревдин китептерин жана дүйнөлүк адабияттан Гарсиа Маркестин, Конан Дойлдун, Агата Кристинин, Абрахам Мэриттин, Гарольд Роббинстин реалисттик жана укмуштуу окуялуу чыгармаларын кыргызчага которгон. 
С.Наматбаев коомдук жана жетекчи кызматтарда иштеп, 1958-жылы мектеп мугалиминен комсомолдун Ош обкомунун лекторлор тобуна башчы болуп дайындалган, кийин обкомдун катчысы, 1961-1968-жж. республикабыздын комсомолунун Борбордук Комитетинин катчысы, биринчи катчысы болуп шайланган.
1968-1972-жж. Кыргызстан КП БКнын партиялык иштерди уюштуруу бөлүмүнүн башчысынын орунбасары, партиянын Ысык-Көл облустук комитетинин катчысы, 1972-1984-жж. республикалык ички иштер министринин орунбасары, В.И.Лениндин чыгармаларын кыргызча чыгаруу боюнча Башкы редакциянын жооптуу катчысы, 1985-жылы «Кыргыз маданияты» жумалыгынын башкы редактору, 1988-жылдан «Мектеп» басмасынын директору болуп иштеген.
1964-жылдан Журналисттер союзуна, 1985-жылдан Жазуучулар союзуна мүчө.
Ички иштер кызматынын полковниги (1976), Кыргыз Республикасынын маданиятына эмгек сиңирген ишмер (1993), Билим берүүнүн отличниги (1993).
Анын көп жылдык эмгегинин үзүрү эки Ардак белгиси ордени, көптөгөн медалдар, Ардак грамоталар менен белгиленген. Учурунда СССР Жогорку Советинин депутаты, облустук жана райондук Советтердин депутаты болуп шайланган.
Өмүрүнүн акыркы жылдары жана күндөрүндө кыргыз милициясынын энциклопедиясын, музейин түзүп, ардагерлер советин жетектеген.

ЖАРЫК КӨРГӨН КИТЕПТЕРИ 

Кыргыз тилинде

Эки дүйнө – эки жаштык. – Ф.: Мектеп, 1965. – 156 б.

Укмуштар өлкөсүндө 22 күн: Очерк. – Ф.: Мектеп, 1969.
 
Унутулгус жолугушуулар: Жол очерктери. – Ф., 60 б. 

Ишеничти актап: Кыргыз милициясынын тарыхынын баракчаларынан (1917–1983). – Ф.: Кыргызстан, 1984. – 136 б.

Орус тилинде 

Оправдывая доверие. – Ф.:Кыргызстан, 1989. - 150 с.

КОТОРМОЛОРУ

Шукшин В. Кызыл калина: Аңгемелер, киноповесть – Ф.: Кыргызстан, 1977. – 180 с.

Шукшин В.Тандалгапн аңгемелер жана киноповесть– Ф.: Кыргызстан, 1980. – 460 с.

Игорь жортуулунан баян:– Ф.: Мектеп, 1986. – 32 б.

Тишков А. В. Дзержинский. – Ф.: Мектеп, 1987. – 368 с.

СССР тарыхы: Орто мектептин 11-классы үчүн окуу китеби / Которгон/ Наматбаев С.– Б.: Мектеп. – 221 б.

Категория:Кыргыз адабияты
Категория:Адабият
Категория:Кыргыз жазуучулары
Категория:Жазуучулар
Категория:Инсандар
Категория:Котормочулар
Никитенко Александр Иванович

НИКИТЕНКО 
АЛЕКСАНДР 
ИВАНОВИЧ

Акын, котормочу Никитенко Александр Иванович Душанбе шаарында 1948-жылы 5-апрелде туулган. 1951-жылдан Кыргызстанда жашайт. 1971-жылы КМУнун филология факультетин бүтүргөн.
Эмгек жолун 1971-жылы Кыргыз ИТИИде иштөө менен баштаган. 1973-жылы Фрунзе бургу заводунда жумушчу, 1977-жылдан Кыргыз ССРинин Мамбасмакомунда редактор, «Литературный Киргизстан» журналында адабий кызматкер, жооптуу катчы, 1997–2001-жж. «Вечерний Бишкек» гезитинде кабарчы, 2001-2008-ж. “МСН” гезитинде редактордун орунбасары болуп иштейт.
Биринчи ырлар жыйнагы 1979-жылы «Подсолнух» деген ат менен жарык көргөн. А.Никитенко А.Рыскулов, Э.Эрматов, А.Осмонов, А.Дегембаева, Р.Рыскулов, М.Ааматов сыяктуу бир катар кыргыз акындарынын чыгармаларын орус тилине которгон.
1983-жылдан СССР Жазуучулар союзунун мүчөсү. 
Кыргызстан ЛКЖС БКнын Ардак грамоталары жана Кыргыз Республикасынын Ардак Грамотасы менен сыйланган.

ЖАРЫК КӨРГӨН ЧЫГАРМАЛАРЫ 

Орус тилинде

Подсолнух: Стихи. – Ф.: Мектеп, 1979.  100 с.

Перевал. Молодая поэзия Киргизстана /Cocт. А.Джакшылыков и Б.Сарыгулов/ – 
Ф.: Кыргызстан, 1980. – 168 с. (Р.Горбачева, А.Зайцев, С.Луговая, А.Никитенко и др.)

Cвет в судьбе: Стихи. – Ф.: Кыргызстан, 1982. – 108 с.

Раздолье: – Ф.: Мектеп, 1984. – 72 с.

Высь: Стихи. – Ф.: Кыргызстан, 1988. – 96 с.

Третий раунд. – Ф.: Адабият, 1991. – 144 с.

Некто я: Стихотворения, палиндромоны. – Б.: Просвещение, 2005. – 370 с.

Переворачиваю мир: Палиндромоны. – Б.: Просвещение, 2006. – 223 с.

Зимняя радуга: Стихотворения, поэма, литературные пародии. – Б.: Просвещение, 2006. –232с.

Пульсар: Книга избранного. Стихотворения, палиндромоны. – Б.: Просвещение, 2007. –690 с.

Десятая книга: Стихотворения, палиндромоны. – Б.: Салам, 2008. – 241с.

КОТОРМОЛОРУ

Рыскулов А. Колеса и кони. Стихи и поэмы.  Ф.: Кыргызстан, 1989. – 160 с.

Асаналиев Б. Край в котором я живу.  Ф.: Кыргызстан, 1979. – 90 с. 

Арыков Т. Четыре времени сердца.  Ф.: Кыргызстан, 1979. – 76 с.

Шамшиев Т.Слово о панфиловцах: Стихотворения, поэмы /Пер.с кирг. А.Никитенко, М.Ронкина, Ю.Смышляева. – Ф.: Мектеп, 1981.  96 с.

Абдыкадырова С. Зеленый мир. – Ф.: Мектеп, 1982. – 83 с.

Бекниязов Ж. Зимний лес: Стихи /Пер.с кирг.Ю.Кушака, А.Никитенко, В.Семенова, Н.Пустынникова. – Ф.: Кыргызстан, 1985.  76 с.

Осмонов А. Отчий край.  Ф.: Мектеп. 1987.  254 с.

Даникеев О. Юный Кутуйан: Роман. Повести. Рассказ /Пер.с кирг. Л.Лебедевой, А.Никитенко. В.Кузьменко.  Ф.: Кыргызстан, 1988.  368 с.

Гапаров М. У нас в Арсланбобе: Стихи /Пер.с кирг. А. Никитенко/  Ф.: Адабият, 1989.  19с.

Рыскулов Р. Солнечный азарт. – Ф.: Адабият, 1990. – 108 с.

Категория:Акындар
Орокчиев Тенти

ОРОКЧИЕВ 
ТЕНТИ 

Акын, котормочу жана радиожурналист Тенти Орокчу уулу Тоң районуна караштуу Көк-Сай айылында 1938-жылдын 8-сентябрында туулган.
1963-жылы Караколдогу педагогикалык институтту аяктап, 1963–1965-жж. Кочкор районундагы мектептерде мугалим, 1965–1969-жж. «Мугалимдер газетасында» 1969–1973-жж. Кыргыз Совет Энциклопедия-сында (КСЭ) илимий редактор, 1974–2002-жж. Кыргыз Республикасынын телерадиокомитетинде иштеген. 
Т.Орокчу уулунун 1978-жылы «Мекенимди даңктаймын» деп аталган алгачкы ырлар жыйнагы жарык көргөн. Казак жазуучусу А.Шымбатыровдун «Ак-Сай жайлоосунда» деп аталган повесть жана аңгемелер жыйнагын казак тилинен которгон.
1991-жылы радиожурналист Тенти Орокчу уулунун кыргыздын акын, жазуучулары менен өткөзгөн радиомаектери өзүнчө том болуп жарыкка чыккан.
Т.Орокчу уулунун кыргыз радиосунун «Казына» чыгармачылык өндүрүштүк бирикмесиндеги эмгек жолунда очерктер, радиоочерктер, радиокомпозициялар, радиоэсселер жана бир, бир жарым саатка созулган радиомаектери 3500гө жакын уктуруулар даярдалган. Алардын 300 саатка жакыны Улуттук телерадиокорпорация менен Мамлекеттик архивдин алтын фондунда сакталып турат.
1997–2002-жж. жумасына бир ирет жарым сааттан «Таберик» аттуу радиокөркөм жана публицистикалык радиотүрмөгүн эфирге чыгарып келген.
Учурда «Кыргыз руху» гезитинде баяндамачы жана "Манас" радиосунда "Таберик" уктуруусунун автору жана алып баруучусу болуп иштеп келет.
Радиожурналистик көп жылдык жана чыгармачылык эмгеги эске алынып, 1997-жылы «Кыргыз Республикасынын маданиятына эмгек сиңирген ишмер», 1998-жылы «УТРКнын отличниги» деген ардак наамдар ыйгарылган.
1994-жылы Кыргыз Республикасынын Эл баатыры, жазуучу Түгөлбай Сыдыкбеков менен болгон 25 сааттан ашык маеги үчүн «Эл аралык Түгөлбай-ата коомунун сыйлыгын алган.
1994-жылдан бери Кыргыз Республикасынын Жазуучулар союзунун, 1973-жылдан СССР Журналисттер союзунун мүчөсү.

ЖАРЫК КӨРГӨН КИТЕПТЕРИ

Кыргыз тилинде

Мекенимди даңктаймын: Ырлар. – Ф.: Мектеп, 1978. – 52 б.
 
Закым: Ырлар. – Ф.: Кыргызстан, 1980. –68 б. 

Менин таңым: Ырлар. – Ф.: Мектеп, 1994. –72 б. 

Ысык-Көл, ырым да сен, ыйым да сен: Ырлар. – Бийиктик, 2003. –176 б. 

Ысык-Көл, ырым да сен, ыйым да сен: Ырлар. – Бийиктик, 2003. –176 б. 

Алакан: Ырлар. – Б.: Айат, 2006. –192 б.
 
Дүйнө-өмүр: Ырлар. – Б.: Айат, 2007. – 200 б. 

Асылдар баяны. – Б.: Бийиктик, 2003. – 142 б., 1-китеп

Асылдар баяны. – Б.: Университет, 2004. – 152 б., 2-китеп

Асылдар баяны. – Б.: Бийиктик, 2005. – 152 б., 3-китеп

Тоолордо торолгон бакыт. – Б.: Бийиктик, 2004. – 88 б., даректүү көркөм баян.

КОТОРМОЛОРУ

Конституция күнү: Репертуардык жыйнак. – Ф.: Мектеп, 1982. – 155 б. 

А.Шымбатыров: Повесть жана аңгемелер. – Ф.: Мектеп.– 111 б.
Осмоналиев Калыбай Жусупович (Барктабас)

Осмоналиев Калыбай Жусупович (Барктабас) (1938–2000)

Акын, журналист Калыбай Осмоналиев Кемин районунун Кичи-Кемин айылында 1938-жылы 27-майда туулган. 1963-жылы Кыргыз мамлекеттик университетинин журналистика факультетин бүтүргөн. 1964-жылы «Жоогазын» аттуу ырлар жыйнагы жарык көргөн.
К.Осмоналиев өзүнүн эмгек жолун Кыргызстан ЛКЖС БКсында инструктор болуп иштөөдөн баштаган. 1964-жылы Москвадагы ВЛКСМ БКнын алдындагы ЖПМга окууга жиберилип, 1965-жылы Кыргызстан ЛКЖС БКнын аппаратында лекторлор тобунун башчысы, маданий-агартуу секторунун башчысы, 1965-жылы пропаганда жана агитация бөлүмүнүн башчысынын орунбасары, 1967–1986-жж. «Ленинчил жаш» гезитинин башкы редактору, 1986-жылы Кыргыз ССРинин Мамлекеттик басма комитетинин башкы редактору, Чүй Мамлекеттик администрациясынын басмасында катчы болуп эмгектенген.
1980-жылы К.Осмоналиевдин «Кыргыз очерктеринин жанрдык эволюциясы» аттуу китеби басылып чыккан. 
Анын ырлары украин, казак, уйгур тилдерине которулган. 
Ал Расул Гамзатовдун, Борис Степанюктун, Коснусь Килиенконун, Юрий Айдаштын, Керим Курбаненковдун, Лев Ксельруддун, Түмөнбай Молдогалиевдин ж.б. чыгармаларын кыргыз тилине которгон.
К.Осмоналиев СССР Жазуучулар союзунун биринчи съездинин делегаты, Кыргызстан Жазуучулар союзунун Пленумунун жана Кыргызстан Журналисттер союзунун аткаруу комитетинин мүчөсү болгон.
Эмгектеги каармандыгы үчүн В.И.Лениндин туулган күнүнүн 100 жылдыгынын урматына “Каарман эмгеги үчүн”, «Эмгектеги каармандыгы үчүн», «Эмгек ардагери», “Манас – 1000» медалдары, Кыргыз ССРинин ЖКнын Ардак грамоталары, ВЛКСМдын, Кыргызстан ЛКЖС БКнын, Кыргызстан Журналисттер союзунун Грамоталары менен сыйланган.

 Жарык көргөн китептери 

Кыргыз тилинде
 Жоогазын: Ырлар.  Ф.: Кыргызстан, 1967.  51 б.
 Жаштык сыналчу курак: Публицистика, очерктер.  Ф.: Мектеп, 1972.  84 б.
 Сагыныч: Ырлар.  Ф.: Мектеп, 1973.  64 б.
 Кыргыз очерктеринин жанрдык эволюциясы: Сын макалалар, рецензиялар.  Ф.: Кыргызстан, 1980.  92 б.
 Көз караш: Ырлар.  Ф.: Мектеп, 1982.  108 б.
 Адамгерчилик: Ырлар жана поэмалар.  Ф.: Кыргызстан, 1987.  128 б.
 Азаптын тагы.  Ф.: Кыргызмамбас, 1958.  66 б.
 Калыбай.  Б., 1998, Т.1: Ырлар, поэмалар, котормолор. 1998.  380 б.

Орус тилинде
 Рассвет: Сборник стихов.  Ф.: Кыргызстан, 1978.  68 с.
Осмонкулова Мая

Мая Осмонкулова — акын. Ал 1955-жылы Талас облусунун Талас районундагы Кара-Суу айылында туулган.

1972-жылы Кара-Суу орто мектебин бүтүргөн. Ден соолугуна байланыштуу 1980-жылга чейин дарыланып жүргөн. 1981–1988-жылдары Талас облустук «Ленин туусу» гезитинде эмгектенген.

1992-жылы Кыргыз мамлекеттик университетинин филология факультетинин журналистика бөлүмүн бүтүргөн. Ошондон бери Талас шаарындагы №4 орто мектебинде мугалим болуп эмгектенип келет.

 Жарык көргөн китептери 
Кыргыз тилинде

Он үчүнчү ай: Ырлар жыйнагы.  Ф.: Кыргызстан, 1987.  31 б.

Аялуу дүйнө: Ырлар жыйнагы. (жамааттык)  Ф.: Адабият, 1992, 60108 б.

Жөн келген жоксуң жигит – 2005.
Категория:Арип боюнча инсандар
Өгөбаев, Курманбек

Курманбек Өгөбаев (Ысык-Ата районунун Байконок айылында 1932-жылы 2-ноябрда туулган) - жазуучу, журналист. 
1957-жылы Кыргыз мамлекеттик университетинин журналистика факультетин бүтүрүп,
1959–1979-жж. Кыргыз улуттук телерадиосунда телеоператор,
1979-жылдан радиодо адабий редактор болуп иштеп, “Нуска” берүүлөрүн даярдаган.
1963-жылы алгачкы “Жаздын кызы” аңгемелер жыйнагы жарык көргөн.
1989-жылдан СССР Жазуучулар союзунун мүчөсү.
Э.Хемингуэй, И.Тургенев, П.Паустовскийдин чыгармаларын, Шатуновскийдин “Оңду-солду Америка” китебин, М.Ордубадинин “Калем жана кылыч” романын кыргыз тилине которгон.
К.Өгөбаевдин “Ой ойлоп жашайт талаалалар” публицистикалык чыгармасы “Чүйүбүз – куттуу үйүбүз” конкурсунда алдыңкы орундарды ээлеген. 
1992-жылы Кыргыз Республикасынын Ардак грамотасы менен сыйланган.

ЖАРЫК КӨРГӨН КИТЕПТЕРИ

Кыргыз тилинде

Жаздын кызы: Аңгемелер.  Ф.: Мектеп, 1963.  72 б. 

Дилгирдин окуялары: Повесть, жомок, аңгемелер.  Ф.: Мектеп, 1967.  104 б.
 
Токойду сагындым: Аңгемелер (тестиер балдар үчүн)  Ф.: Мектеп, 1975. 272 б. 

Оюнчуктардын окуясы: Жомок.  Ф.: Мектеп, 1979.  13 б. 

Чынынын сыныгы: Повесть, аңгемелер. – Ф.: Кыргызстан, 1969.

Ак таңдай: Роман. – Ф.: Кыргызстан, 1978. – 264 б.

Ыйык нур: Поэма. – Б.: Бийиктик, 2003. –84 б.

Пирпенде: Роман. – Б., 2008. – 474 б.

КОТОРМОЛОРУ

Тургенев И. Жазгы ташкын: Повест. – Ф.: Мектеп, 1974. – 152 б.

Бондарев Ю. Жээк. – Ф.: Кыргызстан, 1987. – 416 б.

Паустовский П. Мещер жери: Аңгемелер. – Ф.: Мектеп. – 204 б.
Өмүркулов, Кадыркул

ӨМҮРКУЛОВ 
КАДЫРКУЛ

Жазуучу, кинодраматург Кадыркул Өмүркулов Сокулук районундагы Жыламыш айылында 1941-жылы 16-февралда Өмүркул Жетикашкаев менен актриса Нуркамал Жетикашкаеванын үй-бүлөсүндө туулган.
1965-жылы Москва шаарындагы Бүткүлсоюздук кинематографисттер институтунун сценардык факультетин бүтүргөн.
Эмгек жолун 1958-жылы «Красный металлист» заводунда темир уста-чогултуучу болуп иштөөдөн баштаган.
1966-жылдан Мамкино, 1971-жылдан Кыргыз ССРинин Мамлекеттик телерадио тармагында, 1976-жылдан он жылдан ашуун Жаңылык Басылмалар Агентствосунун (АПН) кыргыз бөлүмүнүн өз кабарчысы жана башчысы, 1995-жылдан КУУнун профессору, азыркы мезгилде Кыргыз-Түрк “Манас” университетинин “радио, телекөрсөтүү жана кино” кафедрасынын башчысы болуп иштеп келет.
К.Өмүркуловдун биринчи адабий иши 1965-жылы экранга чыккан «Бакайдын жайыты» кинофильмине жазган сценарийи болуп эсептелет.
Орус жана кыргыз тилдеринде жазат.
Бир катар повесттердин, аңгемелердин, киноповесттердин жана сценарийлердин автору. Анын сценарийлери боюнча «Ак куулар конгон айдың көл», «Каныбек», «Эски тегирмен», «Жер касиети», “Кербез”, “Акжолтой”, “Бурма” ж. б. кинофильмдер тартылып, эл аралык кинофестивалдарда ар кандай сыйлыктарды жеңип алган. 
1968-жылы «Бакайдын жайыты» кинофильми үчүн республиканын Ленин Комсомолу сыйлыгына татыктуу болгон.
1965-жылдан СССР Кинематографисттер союзунун, 1984-жылдан СССР Жазуучулар союзунун мүчөсү. 
1979-жылы “Кыргыз ССРинин искусствосуна эмгек сиңирген ишмери” наамы ыйгарылган.
1994-жылдан бери “Кыргызстан-Германия” достук коомунун жетекчиси.
Кыргыз ССР ЖКнын Ардак грамоталары, 1991-ж. “Эл достугу” ордени, 2001-ж. “Даңк” медалы менен сыйланган.
2006-жылы “Кыргыз Республикасынын Эл жазуучусу” деген ардактуу наамга ээ болгон.

ЖАРЫК КӨРГӨН КИТЕПТЕРИ 

Кыргыз тилинде

Жылдыздуу түн: Повесть жана аңгемелер. - Ф.: Мектеп, 1976. - 88 б.
 
Жер касиети: Повесттер жана аңгемелер. - Ф.: Кыргызстан, 1981. - 220 б. 

Акжолтой: Аңгеме. - Ф.: Мектеп, 1985. - 32 б.

Миң булак: Повесттер, аңгемелер. - Ф.: Кыргызстан, 1991. - 360 б. 

Орус тилинде

Жили-были: Рассказ.  Ф.: Мектеп, 1986.  24 с.

Дела земные: Повести и рассказы.  Ф.: Кыргызстан, 1978.  163 с.

Гнездо жаворонка: Рассказы и повести.  Ф.: Кыргызстан, 1985.  312 с.

Мир утренней заре: Повесть, рассказы.  М., СП, 1990.  245 с.

Мир веку входящему: Публицистика.  Б., 2004.  65 с.

Стон ледника: Повесть, рассказы.  М., СП, 1990  245 с.
Петрухин Геннадий Васильевич

ПЕТРУХИН 
ГЕННАДИЙ 
ВАСИЛЬЕВИЧ

Жазуучу Петрухин Геннадий Васильевич Актюбинскиде 1934-жылы 17-декабрда туулган.
1957-жылы С.М.Киров атындагы Казак мамлекеттик университетинин тарых факультетин бүтүргөн.
1960–1962-жж. ВЛКСМ БКнын алдындагы Борбордук комсомолдук мектептин угуучусу болгон.
Эмгек жолун 1950-жылы орто мектепте китепканачы болуп иштөө менен баштаган.
1957-жылы Актюбинскидеги «Красная знамя» деп аталган райондук гезитте жооптуу катчы, 1958-жылдан «Комсомолец Киргизии» гаезитинде жооптуу катчы, 1963-жылдан Кыргызстан КП БКнын аппаратында, 1971-жылдан республиканын профессионалдык-техникалык билим берүү боюнча Мамлекеттик комитетинин башкармасынын орунбасары, 1974-жылдан Кыргыз ССРинин Мамлекеттик басма комитетинин башкармасынын орунбасары болуп иштеген. 
Жазуучунун 1967-жылы «Магистраль» деген ат менен алгачкы (авторлош болуп) очерктер жыйнагы чыккан. Өз алдынча «Раздумья» аттуу повесттер жана аңгемелер жыйнагы 1977-жылы басылган. 
1982-жылдан СССР Жазуучулар союзунун мүчөсү.
В.И.Лениндин туулган күнүнүн 100 жылдыгынын урматына “Каарман эмгеги үчүн” медалы, «Эмгектеги артыкчылыгы үчүн» медалдары, Кыргыз ССРинин Жогорку Кеңештин Ардак грамотасы менен сыйланган.

ЖАРЫК КӨРГӨН КИТЕПТЕРИ 

Орус тилинде

Раздумья: Повести и рассказы.  Ф.: Кыргызстан, 1977.  286 с.
 
Полонез Венявского: Повесть.  Ф.: Кыргызстан, 1979.  200 с.

Образ жизни – советский: Публист. сб.  Ф.: Кыргызстан, 1979.  92 с.

Год жестокого солнца: Повести.  Ф.: Мектеп, 1981.  212 с.

Господин чрезвычайный посол: Роман.  Ф.: Кыргызстан, 1983.  412 с.

Взгляд с порога: Роман-диалог.  Ф.: Кыргызстан, 1987.  408 с.

Три части света: Роман.  Б.: Адабият, 1991.  350 с.
Категория:Арип боюнча инсандар
Категория:Арип боюнча жазуучулар
Пустынников Николай Алексеевич

Пустынников Николай Алексеевич — акын, жазуучу, котормочу, журналист.
Пустынников Николай Алексеевич Пермь облусундагы Прохоры айылында 1944-жылы туулган.
Пермь согуштук-механикалык техникумун бүтүрүп, үч жыл Читада, Пермде, Павлодарда слесарь, технолог, мастер болуп иштеген.
1965-жылдан баштап он үч жыл ар түрдүү гезиттердин штаттагы кызматкери болгон.
Биринчи ыры 1965-жылы «Звезда Прииртышья» гезитине басылып чыккан.
1968-жылдан Орто Азияда жашап, 1970-жылдан Кыргызстанда Кадамжай сурьма комбинатындагы көп нускалуу «Металлург» гезитинде редактор болуп иштеген.
1978-жылы M.Горький атындагы Адабият институтун сырттан окуп бүтүргөн.
1978-жылдан «Кыргызстан» басмасында улук редактор, «Адабият» басмасында башкы редактордун орунбасары, «Акыл» мамлекеттик концернде орус тилиндеги китептер боюнча жетектөөчү адис, «Литературная Евразияда» Кыргызстан боюнча өз кабарчы болуп иштеп келген.
Н.А.Пустынниковдун ырлары «Звезда Востока», «Литературный Киргизстан» журналдарында жарыяланып турган. 1980-жылы биринчи ырлар жыйнагын басып чыгарган. Ал которгон А.Осмоновдун, Т.Байзаковдун, Р.Рыскуловдун ж.б. ырлары Фрунзеде, Москвада, Ленинградда басылып чыккан 30дан ашык китептерде жарык көргөн.
1967-жылдан СССР Журналистер союзунун, 1991-жылдан СССР Жазуучулар союзунун мүчөсү.

 Жарык көргөн китептери 

 Орус тилинде 
Ha гаревах цветы: Стихи.  Ф.: Кыргызстан, 1980.  68 с.

Перевал. Молодая поэзия Киргизстана /Сост. А.Джакшылыков и Б.Сарыгулов/  Ф.: Кыргызстан, 1980.  168 с. (Р.Горбачева, А.Зайцев, С.Луговая, А.Никитенко, Н.Пустынников и др.)

He про тебя ли это?: Рассказы.  Ф.: Мектеп, 1982.  60 с.

Отзвук: Стихотворения и поэма.  Ф.: Kыргызстан, 1988.  104 с.

Двое из трудного времени: Повесть.  Ф.: ”Литературный Киргизстан”, 1989.

От истока до устья: Повести  Б.: Адабият, 1992.  264 с.

 Котормолору 
Акимкожоев М. Тайна пера: Стихотворения и поэма /Пер. с кирг. В.Шленского, М.Ронкина, Н.Пустынникова.  Ф.: Кыргызстан, 1984.  45 с.

Байзаков Т. Осень и любовь: Стихи, поэма /Пер.с кирг. Ю.Смышляева, Л.Аксельруда. М.Ватанина, Н.Пустынникова, С. Золотцева. А. Бережного.  Ф.: Адабият, 1990.  123 с.

Бекниязов Ж. Зимний лес: Стихи /Пер.с кирг. Ю.Кушака, А.Никитенко, В.Семенова, Н.Пустынникова.  Ф.: Кыргызстан, 1985.  76 с.

Курбанов М., Закирова Т., Шисыр И. Щедрая душа: Стихи /Пер.с кирг. Ю.Смышляева, Г.Золотцева, А.Никитенко, Н.Пустынникова, X.Муслимова.  Ф.: Адабият, 1990.  125 с.

Осмонов А. Дети и журавли: Стихи для детей дошкол. возраста /Пер.с кирг. Н.Пустынникова.  Ф.: Мектеп, 1981.  11 с.

Урмамбетов С. К родимым берегам: Стихи, поэмы /Пер.с кирг. А.Бережного, Н.Пустынникова, М.Ронкина, В.Шаповалова.  Ф.: Адабият, 1990.  144 с.
Категория: Арип боюнча инсандар